Nå skal vi lære om hvis-kommandoer. Hvis- kommandoer er en viktig del av det å lære
å programmere. De hjelper datamaskinen med å ta beslutninger.
Alle datamaskiner bruker hvis-kommandoer, også
telefonen min. Når jeg låser opp telefonen, kjører den en kode som sier at hvis jeg skriver
inn riktig passord, låses telefonen opp. Hvis ikke viser den en feilmelding.
Med hvis-kommandoer kan du få Steve og Alex til å reagere på det de ser i
verdenen. Hvis det er en stein foran dem, kan de snu seg mot venstre. Eller snu seg
mot høyre hvis de går inn i et tre. Her har vi ikke lyst til å falle ned i lavaen.
Det er lett å unngå lavaen. Vi kan se den på skjermen. Men hva med lavaen som vi ikke
kan se, den under steinen? Når vi har utvunnet steinen, må vi sjekke om
det er noe lava der før vi beveger oss fremover. Hvis det er lava der, må vi
plassere en stein foran figurene før vi fortsetter. Slik kan vi fortsette trygt på ferden.
Tid for mer utvinning! Og husk å bruke hvis- kommandoen for å passe på hvor du går.